procesaur/Wiki.mk huggingface dataset:
Алекси Вијермоз

Алекси Вијермоз (|Alexis Vuillermoz; р. ) — француски професионален друмски велосипедист, кој вози за UCI World Tour екипата .
1 Кариера
Првично бил планински велосипедист пред да се префрли на друмски велосипедизам, освојувајќи го двапати државното првенство во планински велосипедизам под 23 години и возејќи како дел од француската репрезентација на Светското првенство во планински велосипедизам 2008. Бил член на екипата кога настапил на Тур де Франс 2013, завршувајќи на трката на 46. место.
Вијермоз се приклучил на за сезоната 2014, откако неговата претходна екипа – – се распаднала на крајот на сезоната 2013. На осмата етапа, Вијермоз ја нападнал водечката група на Мур де Бретања и ја поминал сам целта на врвот. „По победата помислив на мојот татко кој утре пред три години. Беше првиот кој ме заинтересира за Тур де Франс, ги носеше моите братучеди и мене на патот за да го гледаме Тур“, изјавил Вијермоз. „Денес, се надевам дека е горд на мене“.
Во 2016 година, Вијермоз завршил на 23. место на друмската трка и на 29. место на хронометарот на Летните олимписки игри 2016.
Започнал на Тур де Франс 2018, но бил принуден да се откаже поради фрактура на лопатката, поради повреди здобиени при судир со гледач покрај патот, кој се обидувал да фотографира еден од секторите со калдрма на деветтата етапа.
2 Достигнувања
;Планински велосипедизам
;2005
: 3. Национално јуниорско првенство во планински велосипедизам
;2006
: 1. Национално јуниорско првенство во планински велосипедизам
: 2. Европско јуниорско првенство во планински велосипедизам
;2008
: 1. Светско првенство во планински велосипедизам
;2009
: 1. Државно првенство во планински велосипедизам под 23 години
: 2. Светско првенство во планински велосипедизам под 23 години
;2010
: 1. Државно првенство во планински велосипедизам под 23 години
;Друмски велосипедизам
;2012
: 5. Краен пласман Тур де По де Савоја
;2013
: 5. Краен пласман Тур Рона-Алпи Изер
;2014
: 3. Краен пласман Тур ду Жеводан
::1. Етапа 2
: 8. Краен пласман Критериум Интернасионал
;2015
: 1. Гран при де Плимелек-Морбијан
: 1. Етапа 8 Тур де Франс
: 1. Меѓународен велосипедски друмски предизвик
: 6. Флеш Валон
: 6. Краен пласман Тур ди Геводан Лангдок-Русијон
::1. Етапа 2
: 9. Краен пласман Тур ду От Вар
: 9. Краен пласман Критериум Интернасионал
;2016
: 2. Гран при де Плимелек-Морбијан
: 3. Национално друмско првенство
: 5. Краен пласман Критериум Интернационал
;2017
: 1. Краен пласман Тур ди Лимузен
::1. Етапа 2
: 1. Гран при де Плимелек-Морбијан
: 4. Џиро ди Ломбардија
: 4. ГП Квебек
: 6. Џиро дел’Емилија
;2018
: 2. Краен пласман Тур ди О Вар
: 4. Класик Сид Ардеш
: 5. Гран при де Плимелек-Морбијан
: 5. Копа Сабатини
: 8. Краен пласман Париз-Ница
2.1 Распоред на резултатите на големите трки
Голема трка, 2013, 2014, 2015, 2016, 2017, 2018
Џиро, —, 11, —, —, —, —
Тур, 46, —, 26, 20, 13, СО
Вуелта, —, —, —, —, —, —
СО = се откажал; — = не учествувал
Канренон

Канренонот е алдостеронски антагонист, кој дополнително има и антиандрогено дејство. Се употребува како диуретик.
Канренонот е активен метаболит на спиронолактонот, калиум канреноат, и се смета дека делумно и тој е одговорен за нивното дејство.
Аркадиуш Радомски

Аркадиуш "Арек" Радомски (|Arkadiusz "Arek" Radomski; роден во Гњезно, на 27 јуни, 1977 година) — поранешен полски фудбалер, играч од средниот ред.
Тој ја претставувал полската репрезентација на Светското првенство 2006 во Германија.
1 Титули
1.0.1 Австрија Виена
*Австриско првенство : 2005-2006
*Фудбалски куп на Австрија : 2005-2006
Сан Лоренцо ал Маре

Сан Лоренцо ал Маре (|San Lorenzo al Mare) — општина во покраината Империја, во италијанскиот регион Лигурија, сместена околу 100 километри југозападно од Џенова и околу 10 километри западно од градот Империја. До 31 декември 2004 година имал 1.409 жители.
Сан Лоренцо ал Маре се граничи со следниве општини: Чипреса, Чивеца, Костараинера и Империја.
1 Движење на населението
Јацек Бак

Јацек Бак (|Jacek Bąk; роден на 24 март 1973 во Лублин) — поранешен полски фудбалер, играч од одбраната.
Тој има 96 настапи за полската репрезентација.
1 Клупска кариера
Тој го направи своето фудбалско деби во екипата на Мотор Лублин на возраст од само 16 години, пред да се пресели во Лех Познањ две години подоцна.
Во првата сезона на Бак со Лех Познањ, тој го освоил полското првенство и го заработил својот прв повик во полската репрезентација, играјќи во ремито без голови (0-0) против Кипар на 1 февруари 1993, со само 19 години. По три години во Лех, во 1995 година Бак направил трансфер во Лион. Во шесте години со Лион го освоил француското првенство и Лига купот на Франција.
Тој, исто така играл во Франција и за Ланс (јануари 2002-2005), пред да се пресели на Катар во Ал-Рајан. Во 2007 година, тој се вратил во Европа и играл три сезони за Австрија Виена, каде ја завршил својата кариера во 2010 година.
2 Репрезентативна кариера
Бак ја претставувал полската репрезентација на Светското првенство 2002 кое се одржало во Јужна Кореја и Јапонија и Светското првенство 2006 во Германија.
Кон крајот на 2006 година, Бак изјавил дека му биле понудени пари за да влијае врз исходот на натпреварот од квалификациите за Евро 2008 меѓу Полска и Белгија, во корист на Белгија. На 14 јули 2008 година, по завршувањето на Евро 2008, тој најавил дека се повлекува од репрезентативниот фудбал.
3 Титули
3.0.1 Лех Познањ
*Полско првенство : 1991-1992, 1992-1993.
*Суперкуп на Полска : 1992.
3.0.2 Лион
* Лига куп на Франција : 2000-2001.
3.0.3 Ал Рајан
*Фудбалски куп на Катар : 2006.
3.0.4 Австрија Виена
*Фудбалски куп на Австрија : 2008-2009.
Ножици

Ножици — алат кој служи за сечење. Се состои од две метални острици споени на таков начин да рабовите се лизгаат еден од друг. Ножиците сечат хартија, картон, пластика, метални фолии, ткаенина, конци и жица, но и коса и храна. Ножиците се разликуваат по дејноста за која се наменети. Постојат ножици за деснарака, леварака и универзални.
1 Историја
Се претпоставува дека ножиците се измислени во 1500. п.н.е. во Стар Египет. Првите познати ножици се појавиле во Месопотамија пред 3.000 do 4.000 години. Тие биле од типот ''опружни ножици'' и се состоеле од две бронзени острици поврзани со тенка рачка, флексибилна лента од закривена бронза, која ги држела остриците во складна положба и овозможувала да се раздвојат откако дршките се притиснати со раката.
Во 1761 година во Лондон е отворена првата занаетчиска работилница за правење ножици, а во 1649 година е отворена компанијата под името „Фискарс“ која произведувала ножици. Марката „Фискарс“ постои и ден денес.
Зидтондерн

Зидтондерн (|Südtondern) — општинска заедница во округот Северна Фризија, во Шлезвиг-Холштајн, Германија. Нејзиното седиште е во Нибил. Била создадена на 1 јануари 2008 година од поранешните општински заедници Бекингхарде, Кархарде, Зидерлигум и Видингхарде и општините Нибил и Лек.
Покрај главното седиште во Нибил, постојат канцеларии во Лек, Ризум-Линдхолм и Зидерлигум.
Општинската заедница Зидтондерн се состои од следниве општини:
Марек Кожмињски

Марек Јан Кожмињски (|Marek Jan Koźmiński; роден на 9 јануари 1981 година) — поранешен полски фудбалер, играч од одбраната и од средниот ред.
1 Клупска кариера
Во својата кариера играл за екипите на Гутник Краков, Удинезе (Италија), Бреша (Италија), Анкона (Италија), ПАОК (Грција) и Гурник Забже.
2 Репрезентативна кариера
За полската репрезентација одиграл 46 натпревари и бил дел од селекцијата кој настапила на Светското првенство 2002.
Нибил

Нибил (|Niebüll; мориншки: ''Naibel''; |Nibøl) — град во округот Северна Фризија, во Шлезвиг-Холштајн, Германија. Се наоѓа близу брегот на Северното Море и на границата со Данска, околу 35 километри северозападно од Хузум.
Градот претставува административно седиште на општинската заедница Зидтондерн.
1 Меѓународни односи
Нибил е збратимен со следниве градови:
* Плоти, Полска
* Малмесбери, Обединето Кралство
2 Познати луѓе
* Карл Лудвиг Јесен (1833–1917) — сликар
* Макс Хансен (1908–1990) — СС офицер
Палмино масло

Палмино масло - растително масло.
Во сирова состојба има темножолта или жолтоцрвена боја и карактеристичен непријатен вкус. Маслото се добива со цедење и варење на месестиот дел од плодот на палмата ''Elaeis guineensis'' (која потекнува од Нигерија и од западниот брег на Африка, а се одгледува и на Суматра) и од палмата ''Elaeis melanococca'' (која потекнува од Америка).
Стеблото на палмата на плантажите дава повеќе масло на единица површина од секој друг земјоделски род. Најголеми производители се Малезија и Индонезија. Палминовото масло се пречистува со оксидација и се користи главно за исхрана и особено за производство на мирисливи сапуни, свеќи и маргарин.
Денеска на Запад сѐ повеќе се зборува за штетното влијание на палминовото масло врз кардиоваскуларниот систем. Употребата на ова масло ги зголемува ЛДЛ-холестеролот во крвта и ризиците за кардиоваскуларни болести поради присуството на заситени масни киселини.
Еузебиуш Смоларек

Еузебиуш "Еби" Смоларек (|Euzebiusz "Ebi" Smolarek; роден на 9 јануари 1981 година) — полски фудбалски тренер и поранешeн играч, кој играл на позицијата напаѓач.
Тој е син на поранешниот фудбалер Влоѓимјеж Смоларек. Името го добил по славниот португалски фудбалер Еузебио.
1 Клупска кариера
Смоларек израснал во Холандија, каде неговиот татко играл и работел како тренер. Тој играл во младинските категории на Фејенорд, а во 2000 година го направил своето деби за првиот тим. Со Фејенорд го освоил Купот на УЕФА во сезоната 2001-02 и одиграл 68 првенствени натпревари пред да замине во Борусија Дортмунд во јануари 2005 година. Во првите шест месеци од 2005 година, тој постигнал три гола, додека на крајот на следната сезона (2005-2006) — најдобар стрелец на жолто-црните во Бундеслигата, со 13 гола. Во својата последна сезона со Борусија постигнал 9 гола. Во летото 2007 се преселил во шпанскиот Расинг Сантандер, додека следната година тој бил позајмен на англискиот премиерлигаш Болтон. Тој се врати во Расинг, на 10 август 2009 по што го раскинал договорот со шпанскиот клуб.
По враќањето во Полска, каде одиграл две сезони, имал авантура во Катар со екипата на Ал-Хор една сезона, па се вратил во Холандија каде играл за АДО Ден Хаг. Кариерата ја завршил после една сезона во Јагелонија.
Во својата кариера трипати бил избран за ''Најдобар фудбалер на годината во Полска'' и тоа три години по ред во 2005, 2006 и 2007.
2 Репрезентативна кариера
Првиот повик во полската репрезентација го добил во 2002 година. Тој ја претставувал Полска на Светското првенство 2006 во Германија, но не успеал да го постигне гол.
Смоларек бил најдобриот стелец на Полска во квалификациите за Европското првенство 2008 постигнувајќи девет гола, еден повеќе од португалската ѕвезда Кристијано Роналдо. Смоларек постигнал хет-трик против Казахстан во Варшава. Тој ги одиграл сите натпревари за својата репрезентација на Европското првенство во Австрија и Швајцарија, но Полска била елиминирана уште во фазата по групи.
Интересно е тоа што, тој бил првиот полјак кој успеал да постигне гол против Португалија во последните 20 години, а последниот играч од Полска кој и дал гол на Португалија бил неговиот татко. Тој ги постигнал двата гола во победата со 2-1 во квалификациите за ЕП 2008.
На 1 април 2009, Смоларек постигнал четири гола против Сан Марино. Со тоа тој бил прв стрелец во третата квалификациска група и на делба на второто место со Весли Сонк од Белгија на списокот на стрелците во Европската зона од квалификациите за Светско првенство 2010.
3 Најмногу голови на еден натпревар
3.0.1 3. гола
----
4 Титули
4.0.1 Фејенорд
* Куп на УЕФА : 2001–2002
Гравитација (филм)

Гравитација (англиски: ''Gravity'') — филм од 2013 година, во режија на Алфонсо Куарон. Главните улоги ги толкуваат: Сандра Булок, Џорџ Клуни и Ед Харис.
1 Содржина
Д-р Рајан Стоун (ја игра Булок) е одличен медицински инженер и таа е на својата прва мисија во вселената, заедно со астронаутот Мат Ковалски (го игра Клуни), кој командува на својот последен лет пред да се пензионира. Меѓутоа, се случува катастрофа и вселенското летало е уништено, така што тие двајца остануваат сами во мрачната вселена.
Лошиот поручник (филм од 1992)

Лошиот поручник (англиски: ''Bad Lieutenant'') е американски филм од 1992 година во режија на Абел Ферара. Главните улоги ги толкуваат: Харви Кајтел, Виктор Арго, Пол Калдерон, Френки Торн итн.
1 Содржина
Филмот се одвива во Њујорк. Еден полицаец, односно поручник на полицијата (Харви Кител) е целосно заглавен во пороци. Тој има сериозна зависност кон дрогата и кон обложувањето. Поради неговата коцкарска зависност, тој запаѓа и во голем долг кон криминалците поврзан и со неговото неуспешно обложување. Поручникот првин истражува едно убиство што се случило во Бронксот, а потоа е принуден да го истражува случајот на силуваната калуѓерка. Една вечер, тој застанува две малолетнички кои ја возаат колата на татко им без возачка дозвола. Поручникот ги принудува двете да направаат нешто за него за да не ги приведе и да му каже на татко им. Тој ја принудува едната да си го покаже задникот, а другата ја принудува да симулира орален секс, додека тој ужива во тоа. Следниот ден, Поручникот го слуша исповедението на калуѓерката и дознава дека таа ги знаела силувачите, но нема да ги именува, тој тогаш започнува да го преиспитува својот живот. Тој продолжува да користи дрога, но еден ден ја посетува калуѓерката во црквата и му кажува дека ќе ги казни силувачите, но дознава дека таа веќе им простила и тој е запрепастен и не може да го разбере тоа. Поручникот паѓа во очај и зборува на фигура, мислејќи дека е Исус и бара прошка поради неговите гревови, криминали и пороци. Ова фигура е утврдена како жена која држи златна чаша. Таа му помага на поручникот да ги пронајде силувачите и тој ги приведува двајцата силувачи од зградата во шпанскиот Харлем. Наместо да ги однесе во затвор, тој ги носи на автобуска станица и ги принудува да се качаат на автобусот и им наредува никогаш да не се вратаат во Њујорк. Тој пак е очаен, зашто знае дека за него е премногу доцна да се ослободи од гревовите. Откако ќе ги испрати момчињата, неговиот автомобил го пресретнуваат криминалците на кои тој им должи пари и го убиваат.
2 Улоги
* Харви Кител како Поручникот
* Виктор Арго како победен полицаец
* Пол Калдерон како еден полицаец
* Еди Даниелс како девојка од Џерси (патник)
* Бјанка Хантер како девојка од Џерси (возач)
* Зо Лунд како Зо
* Винцент Лареска како Џ.С.
* Френки Торн како калуѓерката
* Фернандо Велез како Џулио
* Џозеф Михаел Круз како Пауло
* Пол Хип како Исус
* Френк Адонис како Ларџ
* Ентони Руџиеро како Лајт
* Викторија Бастел како Баутеј
Талентираниот господин Рипли

„Талентираниот господин Рипли“ (англиски: ''Talented Mr. Ripley'') е американски филм од 1999 година, во режија на Ентони Мингела. Главните улоги ги толкуваат: Мет Дејмон, Гвинет Палтроу, Џуд Ло, Кејт Бланчет и Филип Сејмур Хофман.
1 Содржина
Дики Гринлиф (го игра Ло) живее со својата девојка марџ Шервуд (ја игра Палтроу) лесен, удобен живот во идиличен, сончев предел во Италија во 1950-тите. Но, токму за таков живот копнее Том Рипли (го игра Дејмон). Кога таткото на Дики (кој е богат бродоградител) ќе го замоли Том да го врати неговиот син назад во САД, тој им се придружува во Италија, но притоа има таен план како да го присвои нивниот живот. За таа цел, тој се служи со лаги и фалсификати.
Бесното куче и Глорија

Бесното куче и Глорија (англиски: ''Mad Dog and Glory'') е американски филм од 1993 година, во режија на Џон Мек Нотон. Главните улоги ги толкуваат: Роберт Де Ниро, Ума Турман и Бил Мари.
1 Содржина
Вејн Доби (го игра де Ниро) е срамежлив полициски фотограф кој очајнички сака да стане уметник. Еднаш, тој спречува грабеж и му го спасува животот на мафијашкиот шеф Френк Мило (го игра Мари), која пак ака да стане комичар. Во знак на благодарност, Мило сака да стане пријател со Доби и му ја доделува девојката „Глори“ (ја игра Турман). Така, Доби се наоѓа во незгодна состојба, зашто не сака да биде виден во друштво со мафијашкиот шеф, а истовремено не знае како да се справи со „Глори“.
Лов на црвениот октомври

Лов на црвениот октомври (англиски: ''The Hunt for Red October'') е американски филм од 1990 година, во режија на Џон Мектирнан. Главните улоги ги толкуваат: Шон Конери, Алек Болдвин, Сем Нил, Скот Глен и Стелан Скарсгард. Филмот освоил три награди, меѓу кои и еден „Оскар“ за најдобри звучни ефекти, и имал уште шест други номинации.
1 Содржина
Во 1984 година, Советскиот Сојуз создава атомска подморница што ја крева тревогата во САД на највисоко ниво. Постои сериозна опасност од пуштање на јадрени ракети кон САД, поради што започнува ловот на подморницата.
15 минути (филм)

15 минути (англиски: ''15 Minutes'') е американски филм од 2001 година, во режија на Џон Херцфелд. Главните улоги ги толкуваат: Роберт Де Ниро, Едвард Барнс, Олег Тактаров, Шарлиз Терон итн.
1 Содржина
Во филмот се зборува за двајца криминалци од Источна Европа, Олег (го игра Тактаров) и Емил, кои доаѓаат во Њујорк. Согледувајќи ја моќта на медиумите, тие се решени да ги снимат своите криминални акции и така да станат познати на Западот. Детективот Еди Флеминг (го игра де Ниро) ги истражува нивните убиства.
Апсолутна моќ (филм)

„Апсолутна моќ“ (англиски: ''Absolute Power'') е американски филм од 1997 година, во режија на Клинт Иствуд. Главните улоги ги толкуваат: Клинт Иствуд, Џин Хекман, Ед Харис, Џуди Дејвис, Лора Лини, Е. Г. Маршал, Мелора Хардин и Алисон Иствуд. Во филмот Иствуд ја одглумил една од своите најдобри улоги во 1990-тите, а истовремено ги потврдил своите продуцентски и режисерски вештини. Иако обработува политичка тема, во заднината на дејството се појавува силна човечка димензија која на заплетот му дава убедливост и интригантност. Посебен квалитет се одличните дијалози, напишани од Вилијам Голдман, а во епизодната улога се истакнува Ед Харис во улогата на детективот Френк, кој ја води истрагата за убиството. Иако филмот е заснован врз книгата на Дејвид Балдачи, тој не е буквална екранизација, туку претставува заокружено уметничко дело.
1 Содржина
Професионалниот крадец Лутер Витни (го игра Иствуд) е голем љубител на сликарството и секое утро го посетува градскиот музеј. Тој планира да ја ограби празната вила на стариот милионер Волтер Саливан (го игра Маршал), кој е оженет со многу помлада жена, Кристи (ја игра Хардин). Лутер успешно влегува во просторијата со сефот, но наеднаш во спалната соба влегуваат неочекувани гости. Тој се крие во гардеробата и станува сведок на тајната љубовна средба меѓу Кристи и претседателот на САД, Алан Ричмонд (го игра Хекман) чија љубовна игра се претвора во остра садистичка борба. Во еден миг, Кристи го напаѓа претседателот со нож, но ја убива обезбедувањето на претседателот. Во собата доаѓа Глорија Расел (ја игра Дејвис), шефицата на кабинетот на претседателот, која ја мести сцената на начин да изгледа дека станува збор за грабеж и убиство. Меѓутоа, Лутер е сведок на целата таа сцена при што тој го зема ножот на кој се наоѓаат траги од крвта на претседателот. Тајната служба настојува да го фати крадецот, но тој вешто ги избегнува сите замки. Кога тајните агенти ќе се обидат да ја убијат ќерката на Лутер, Кејт (ја игра Лини), тој најпрвин убива еден член на обезбедувањето на претседателот, а потоа му го дава крунскиот доказ на г-н Саливан, кој го посетува претседателот. По таа средба, медиумите соопштуваат дека претседателот извршил самоубиство.
Црвенокап мангабеј

Црвенокап мангабеј или беловратен мангабеј — вид примат од семејството на старосветските мајмуни (''Cercopithecidae''). Примероци од ова животно можат да се погледаат во Зоолошката градина во Скопје.
1 Опис
Телото на овој мајмун е прекриено со сиво крзно, но има карактеристична црвена боја на главата во облик на капа и бел врат.. Има црни уши и упадливи бели очни капаци, поради што се нарекува и „четириок мајмун“. Опашката му е темносива и подолга од телото, и често ја држи со белиот врв над главата. Има долги катници и многу големи секачи. Во заробеништво, мажјаците тежат просечно 9-10 кг, а женките 7,5-8,6 кг. Без опашката, мажјаците се долги 47–67 см, а женките 45–60 см.
2 Живеалиште и распространетост
Црвенокапиот мангабеј се среќава во шуми сместени во крајбрежни појаси, мочуришта, мангрови и долини, од западна Нигерија, на исток и запад во Камерун, како и ширум Екваторска Гвинеја, Габон и по атлантскиот брег на габонско-конгоанската граница.
3 Поведение
Овие мајмуни живеат во големи групи од по 10 до 35 единки, вклучувајќи неколку мажјаци. Општат со кресоци и лаење, што служи за одржување контакт со ќленовите нха групата и означување на нејзината местоположба во однос на други групи. Се храснат со плодови и семиња, но јадат ио листови, зеленило, цветови, безрбетници, печурки, измет и смола. Немаарт определена сезона на парење, а половата зрелост ја достигнуваат на возраст од 5 до 7 години. Во росек, бременоста трае 170 дена.
4 Закани
Во 2006 година, било проценето дека годишно околу 3.000 црвенокапи мангабеи се ловат во крајбрежните шуми Крос-Санага-Биоко за трговија со месо.
5 Заштитен статус
Црвенокапиот мангабеј се води како ранлив вид во црвениот список на МСЗП поради губитокот на живеалиштето и ловењето за месо. Наведен е и во Прилог II од CITES и во класата Б на Африканската спогодба за заштита на природата и природните ресурси.
6 Поврзано
* Чадлив мангабеј
Малцински извештај (филм)

Малцински извештај (англиски: ''Minority Report'') е американски филм од 2002 година, во режија на Стивен Спилберг. Главните улоги ги толкуваат: Том Круз, Колин Фарел, Саманта Мортон, Стив Харис, Макс фон Сидов. Филмот, кој е снимен според делото на Филип К. Дик, освоил четири награди „Сатурн“: за најдобар научнофантастичен филм, за најдобра женска споредна улога, за најдобар режисер и за најдобро сценарио.
1 Содржина
Дејството на филмот се случува во 2054 година, кога полицијата е способна да ги апси убијците уште кога идејата им се раѓа во главата. Таа го постигнува тоа благодарение на тројца надарени луѓе, кои се способни да ги предвидат нештата. Меѓутоа, еднаш, како осомничен за идно убиство се јавува шефот на специјалната полициската единица (го игра Круз), иако тој воопшто не ја познава жртвата. Тој е решен да ја испита работата и да ја докаже својата невиност.
Лек (Северна Фризија)

Лек (|Leck; |Læk; мориншки: ''Leek'') — општина во округот Северна Фризија, во Шлезвиг-Холштајн, Германија. Се наоѓа околу 30 километри северно од Хузум и 30 километри западно од Фленсбург.
Општината претставувало административно седиште на поранешната општинска заедница Кархарде, иако самата општина не била член на заедницата.
Порано, бил дом на поранешната истоимена воздухопловна база.
Мориншки дијалект

Мориншки дијалект или Бекингхардски дијалект (''Mooringer'' или ''Böökinghiirder frasch'') — дијалект на севернофризискиот јазик говорен во градот Нибил и општинската заедница Бекингхарде, во областа Северна Фризија, во Германија. Името „мориншки“ се однесува на блатото Ризум (''Risem Moor'' или ''Risem Måår''). Дијалектот е дел од копнената група на севернофризиски дијалекти.
Мориншки често се користи како севернофризиската лингва франка, особено на интернет и постои мориншко основно училиште во Ризум-Линдхолм.
Бекингхарде

Бекингхарде (|Bökingharde; мориншки: ''Böökinghiird''; |Bøking Herred) — поранешна општинска заедница во округот Северна Фризија, во Шлезвиг-Холштајн, Германија. Се наоѓала на брегот на Северното Море, близу 35 километри северозападно од Хузум. Нејзиното седиште било во Ризум-Линдхолм. Во јануари 2008 година била споена со општинските заедници Кархарде, Зидерлигум и Видингхарде и општините Нибил и Лек за да ја создадат општинската заедница Зидтондерн.
Општинската заедница Бекингхарде се состоела од следниве општини:
# Дагебил
# Галмсбил
# Ризум-Линдхолм
# Штедезанд
Плескање на слугинката

„Плескање на слугинката“ (англиски: ''Spanking the Maid'') — краток роман на американскиот писател Роберт Кувер од 1982 година. Романот е објавен на македонски јазик во 2007 година, во превод на Ирена Цветковиќ, а во издание на „Темплум“.
1 За делото
Според некои критичари, „Плескање на слугинката“ е еден од најдобрите романи кои ги обработуваат садо-мазохистичките односи. Целиот роман претставува непрекината варијација на еден настан - физичкото малтретирање на слугинката. Според Алан Фридман, во романот, Кувер поставува интересни прашања како, на пример: Чија е опсесијата што се опишува во книгата? Дали самиот автор е опседнат и со што? Со сопствената посветеност на уметноста? Со идејата за пропаста на љубовта? Со несовршеноста на човекот? Со библискиот контраст меѓу Бог и човекот? Со традиционалните односи меѓу мажот и жената? Во таа смисла, романот функционира како духовито поигрување со смешноста на порнографијата и сериозноста на уметноста.
2 Технички податоци
Романот е објавен како 56 книга во едицијата „Магма“. Книгата е отпечатена во мек повез, со димензии од 18 сантиметри и има 85 страници. Покрај главниот текст, таа содржи и белешка за авторот и делото. Графичкото уредување и дизајнот на книгата е дело на „Точка“. На предната корица е ставена слика на Албер Гијом (''Albert Gillaume''), додека на задната корица е даден кус осврт на романот, како и попис на дел од книгите издадени во едицијата „Магма“. Книгата е каталогизирана во Народната и универзитетска библиотека „Климент Охридски“, Скопје и ја носи меѓународната ознака ISBN 978-9989-189-05-0.
3 Содржина
Во романот се повторува една иста сцена: влегувањето на слугинката во една соба, отворањето на балконската врата, местењето на креветот и чистењето на собата и бањата. Главни ликови во романот е една слугинка и нејзиниот господар, кој постојано ја казнува слугинката, удирајќи ја по задникот со камшик, со брезова прачка, со рака, итн. Господарот е постојано незадоволен од начинот на којшто слугинката ги извршува задачите и постојано наоѓа недостатоци во нејзината работа. Оттука, тој настојува да ја воспита со помош на тепањето, постојано нагласувајќи дека не ужива во казнувањето, туку дека тоа е негова мисија.
Од друга страна, слугинката постојано се надева дека еден ден ќе го достигне совршенството во работата, кога нема да направи ниту една грешка и кога господарот ќе ја пофали за извршената работа. Таа цврсто го издржува тепањето, но не знае, дали мора да поминува низ тортурата или пак самата го посакува тоа, т.е. не може без „воспитните“ мерки. Во секој случај, и слугинката и господарот остануваат заробени во својата опседнатост со мачењето и, истовремено, двајцата остануваат со нерезализирани цели: тој не знае дали има смисла неговата потрага по совршенството, а таа не знае дали некогаш ќе се оствари нејзината надеж.
Кархарде

Кархарде (|Karrharde; севернофризиски: ''Kårhiird''; |Kær Herred) — поранешна општинска заедница во округот Северна Фризија, во Шлезвиг-Холштајн, Германија. Се наоѓала на границата со Данска, околу 35 километри северно од Хузум и 25 километри западно од Фленсбург. Нејзиното седиште било во Лек, иако самата општина не била дел од заедницата. Во јануари 2008 година била споена со општинските заедници Бекингхарде, Зидерлигум и Видингхарде и општините Нибил и Лек за да ја создадат општинската заедница Зидтондерн.
Општинската заедница Кархарде се состоела од следниве општини:
# Ахтруп
# Брамштетлунд
# Енге-Занде
# Карлум
# Кликсбил
# Ладелунд
# Шпракебил
# Штадум
# Тинингштет
# Вестре
Дијамантски фазан

Дијамантски фазан — птица од семејството на фазаните (''Phasianidae'') во склоп на редот на кокошковидните (''Galliformes'').
Птицата е со потекло од југозападна Кина и Бурма, но подоцна одведена и на други места. Денес позначаен број има во Англија, и тоа највеќе во грофовијата Бедфордшир. Примероци од ова животно може да се погледаат во Зоолошката градина во Скопје.
1 Распространетост и живеалиште
Овој вид е домороден во југозападна Кина и крајниот северен Мјанмар, но бил воведен на друго место. Претходно, во Англија бил воспоставено самостојно диво население, чие упориште било во Западен Бедфордшир. Дамата Амхерст најпрво го вовела украсниот фазан на нејзините имоти, во близина на опатијата Вобурн на војводата од Бедфорд, каде што птиците биле стрелани и заради дивеч и спарувани. Сепак, од крајот на 2015 година, се веруваше дека е искоренета во Велика Британија, без потврдени видувања од март 2015 година. Сепак, на почетокот на март 2021 година, дијамансткиот фазан бил забележан во една градина во Шкотска.
2 Изглед и поведение
Возрасниот мажјак е долг 100–120 см, од кои само опашката е долга 80 см. Има изразена сиво-црна глава, долга сива опашка и задник. Перјето на телото е со црвена, сина, бела и жолта боја. Има и „плашт“, кој го крева кога се перчи.
Женката има многу поскромен изглед, со прошано кафеаво перје по целото тело, слично на женката на обичниот фазан, но со поситни пруги. Многу личи и на женката на златниот фазан, но има потемна глава и почист долен дел од женката на другите видови.
Иако мажјакот е упадлив по изглед, овие птици сепак тешко се забележуваат во својата природна средина, која се состои од густи темни шуми, со исто така густа ниска растителност. Поради ова, многу малку се знае за нивното поведение во дивина.
Се хранат на земја со семиња, листови и безрбетници, но преноќуваат на гранки од дрва. Можат да летаат, иако претпочитаат да трчаат, но кога ќе се уплашат, нагло и бргу излетуваат со звук од крилјата.
Мажјакот има груб извик во сезоната на парење.
Овој вид е во блиско сродство со златниот фазан (''C. pictus''), дотолку што воведените населенија на овие две птици во Англија крвно се мешаат.
3 Научно име
Научното име во чест на грофицата Сара Амхерст, сопруга на ерлот Вилијам Пит Амхерст, главен управник на Бенгал, кој прв во 1828 година испратил примерок од ова животно во Лондон.
4 Галерија
5 Наводи
;Библиографија
***
Таорска Клисура

Таорска Клисура — клисура во северно-средишниот дел на Македонија која се протега
помеѓу селата Таор, Скопско и Башино Село, Велешко во должина од 31 км, во долината на реката Вардар. Всечена е помеѓу источните падини на планината Јакупица од западната и Градишка Планина од источната страна. Клисурата се наоѓа на тектонски чувствително место и е со високи и стрмни долински страни, кои на некои места, како кај с. Новачани, достигаат до 535 м и се со различен геолошки состав. Во клисурата реката Вардар изградила неколку ерозивни проширувања, меѓу кои најпознато е она што се наоѓа меѓу селата Зелениково и Пакошево.
1 Поврзано
* Таор
* Тауресиум
* Повардарие
* Ниска Македонија
Роберт Кувер

Роберт Кувер (|Robert Coover; – ) - американски писател.
1 Животопис
Кувер е роден во 1932 година, во Ајова, САД. Постдипломскии студии завршил на Универзитетот во Чикаго.
2 Творештво
Кувер е еден од најценетите претставници на експерименталната американска книжевност, постмодернистите кои себеси се нарекуваат „фабулити“ или „метафикционалисти“. Тој се смета за еден од најоригиналните американски прозни творци, кој се движи „на работ меѓу стварноста и кошмарот, користејќи го надреализмот како форма за да ги долови мрачните аспекти на американското доживување на реалноста“. Кувер има напишано голем број раскази во кои ги истражува можностите на различни стилови, од колоквијалниот и ритуалниот до апокалиптичниот.
Веќе во 1966 година, со својот прв роман „Потеклото на брунистот“, тој го привлекол вниманието на критиката и ја добил наградата „Вилијам Фокнер“. Во 1969 година се појавил неговиот кус роман „Бебиситерката“, кој објавен на македонски јазик во 2008 година од издавачката куќа „Темплум“. Во 1982 година го објавил романот „Плескање на слугинката“, кој е објавен на македонски јазик во 2007 година од издавачката куќа „Темплум“.
Јацек Кшинувек

Јацек Камил Кшинувек (|Jacek Kamil Krzynówek; роден на 15 мај 1976 година) — поранешен полски фудбалер, играч од средниот ред.
1 Технички карактеристики
Флексибилен играч од средниот ред, може да игра на двете крила и зад напаѓачите.
2 Клупска кариера
Фудбалската кариера ја започнал со Чарзановице, од кој заминал во екипата на Радомско во 1996, на возраст од 18 години. По две сезони, се преселил во Ракув, кои се натпреварувал во Првата лига на Полска во сезоната 1996-1997, каде што го направил своето деби во највисоката дивизија во својата родна земја: сезоната ја завршил со 17 настапи. Следната сезона играл за второлигашот ГКС Белхатув, со кој успеал да избори промоција во првата лига, враќајќи се таму по една сезона. Сепак по завршувањето на сезоната 1998-1999 во која постигнал 6 гола на 27 првенствени натпревари, Кшинувек ја напуштил Полска. Интересот од странски клубови за него бил голем, но Кшинувек одлучил да му се приклучи на Нирнберг.
Во летото 1999 Кшинувек го комплетирал својот трансфер во Нирнберг во Втората Бундеслига. Во петте сезони поминати во клубот, одиграл 142 натпревари и постигнал 28 гола, притоа му помогнал на клубот да избори промоција во Бундеслигата во сезоната 2000-2001. Откако Нирнберг испаднал од Бундеслигата во сезона 2003-2004, Кшинувек потпишал за Баер Леверкузен. Со ''фармацевтите'' дебитирал во Лигата на шампионите во сезоната 2004-2005, постигнувајќи еден феноменален гол во победата над Реал Мадрид во групната фаза.
По сезоната 2005-2006, потпишал за Волфсбург. На 2 февруари 2009 за Хановер.
15 август 2011 официјално го објавил своето пензионирање.
3 Репрезентативна кариера
Тој дебитирал за полската репрезентација на 10 ноември 1998, како играч на ГКС Белхатув, во текот на пријателски натпревар Словачка-Полска 1-3 игран во Братислава. Неговите настапи биле од особена важност во текот на квалификациите за Светското првенство во 2002 година и квалификациите за Светското првенство во 2006 година, на кои Полска земала учество. Тој исто така, бил повикан и за Европското првенство 2008 година,, откако одиграл неколку одлични натпревари во квалификациите.
Зидерлигум (амт)

Зидерлигум (|Süderlügum) — поранешна општинска заедница во округот Северна Фризија, во Шлезвиг-Холштајн, Германија. Нејзиното седиште било во Зидерлигум. Во јануари 2008 година била споена со општинските заедници Кархарде, Бекингхарде и Видингхарде и општините Нибил и Лек за да ја создадат општинската заедница Зидтондерн.
Општинската заедница Зидерлигум се состоела од следниве општини:
# Босбил
# Брадеруп
# Елхефт
# Холм
# Хумптруп
# Лексгард
# Зидерлигум
# Уфузум
Видингхарде

Видингхарде (|Wiedingharde; видингхардски: ''Wiringhiird'') — поранешна општинска заедница во округот Северна Фризија, во Шлезвиг-Холштајн, Германија. Се наоѓала на брегот на Северното Море и на границата со Данска. Нејзиното седиште било во Нојкирхен. Во јануари 2008 година била споена со општинските заедници Кархарде, Зидерлигум и Бекингхарде и општините Нибил и Лек за да ја создадат општинската заедница Зидтондерн.
Општинската заедница Видингхарде се состоела од следниве општини:
# Авентофт
# Емелсбил-Хорсбил
# Фридрих-Вилхелм-Либке-Ког
# Кланксбил
# Нојкирхен
# Роденес
Зидерлигум

Зидерлигум (|Süderlügum; |Sønder Løgum; мориншки: ''Läigem'' или ''Sööderläigem''; видингхардски: ''Leegem'') — општина во округот Северна Фризија, во Шлезвиг-Холштајн, Германија. Се наоѓа близу границата со Данска, околу 35 километри западно од Фленсбург и 7 километри југоисточно од Тендер.
Општината претставувало административно седиште на поранешната истоимена општинска заедница.
Вулва

Вулва (лат. ''vulva'', во превод "обвивка") — се состои од надворешниот дел на женските полови органи. Таа вклучува срамно возвишение, големи и мали срамни усни, дразница, уринарен меатус, Бартолинови жлезди, Скиниови жлезди и вагинален отвор. Вулвата има сексуална функција; овие надворешни органи се богати со нервни завршетоци и обезбедуваат задоволство кога правилно се стимулирани.
Фридрих-Вилхелм-Либке-Ког

Фридрих-Вилхелм-Либке-Ког (|Friedrich-Wilhelm-Lübke-Koog) — општина во округот Северна Фризија, во Шлезвиг-Холштајн, Германија.
Општината е сместена на и именувана по полдерот (|Koog), кој бил завршен во 1954 година и именуван во чест на министер-претседателот на Шлезвиг-Холштајн, Фридрих Вилхелм Либке, кој умрел истата година.
Видингхардски дијалект

Видингхардски дијалект (''Wiringhiirder freesk'') — дијалект на севернофризискиот јазик говорен во општинската заедница Видингхарде во Германија, јужно од границата со Данска, во областа Северна Фризија. Дијалектот е дел од копнената група на севернофризиски дијалекти. Иако географски е близу Бекингхарде, каде се говори мориншки, има повеќе врски со гесхардскиот дијалект. Како островски зелриншки дијалект, видингхардскиот покажува влијание од данскиот јазик и јужнојитландскиот дијалект.
Нојкирхен (Северна Фризија)

Нојкирхен (|Neukirchen; |Nykirke; севернофризиски: ''Naischöspel'') — општина во округот Северна Фризија, во Шлезвиг-Холштајн, Германија.
Општината претставувала административно седиште на поранешната општинска заедница Видингхарде.
1 Познати луѓе
* Во 1927 година, експресионистичкиот сликар и графичар Емил Нолде, ја изградил својата куќа „Зебил“ (''Seebüll'') во Нојкирхен, каде живеел до неговата смрт.
Митко Чавков

Митко Чавков ( во Ново Село, Струмичко) — македонски политичар и поранешен министер за внатрешни работи на Република Македонија. На оваа функцијата стапил на 13 мај 2015 година, по оставката на Гордана Јанкулоска.
1 Биографија
Митко Чавков е роден е на 24 јануари 1963 година во струмичкото Ново Село. Дипломирал на Факултетот за безбедност во Скопје, магистрирал и докторирал на Правниот факултет во Скопје.
Работното искуство го започнал во Министерството за внатрешни работи. По завршување на приправничкиот стаж работел како инспектор во УБК, началник на Секторот за криминалистичка полиција во Регионалниот центар на МВР во Струмица, заменик-началник на РЦ на МВР во Струмица, виш инспектор за дрога во МВР, началник на Секторот за криминалистичка полиција во РЦ на МВР во Струмица, самостоен инспектор за финансиски криминал во РЦ на МВР во Гевгелија.
Чавков потоа работел и како главен инспектор за финансиски криминал во одделот за организиран криминал во МВР, началник на одделот за организиран криминал во Централните полициски служби во Бирото за јавна безбедност при МВР, началник на Центарот за сузбивање на организиран и сериозен криминал во Централните полициски служби во Бирото за јавна безбедност при МВР, началник на централните полициски служби во Бирото за јавна безбедност при МВР и директор на Бирото за јавна безбедност при МВР.
На 13 мај 2015 г. стапил на функцијата Министер за внатрешни работи на Македонија по оставката на Гордана Јанкулоска.
Поради вмешаност во случувањата од 27 април 2017 година, Митко Чавков бил осуден на 18 години затвор.
Дорназа алфа

Дорназа алфа е високо прочистен раствор на рекомбинантна хумана деоксирибонуклеаза I (rhDNаза), ензим кој селективно ја раскинува молекулата на ДНК. Дорназа алфа ја хидролизира ДНК присутна во спутумот/слузта кај пациенти со цистична фиброза и со тоа ја намалува вискозноста во белите дробови и го подобрува клиренсот на секрети.
1 Контраиндикации
* Хиперсензитивност на дорназа алфа
Димеркаптосукцинска киселина

Димеркаптосукцинска киселина е органосулфурно соединение со формула HO<sub>2</sub>CCH(SH)CH(SH)CO<sub>2</sub>H. Таа содржи две карбоксилни групи и две тиолни групи, кои се одговорни за благо непријатниот мирис.
1 Медицинска употреба
Димеркаптосукцинската киселина се употребува за третман на труење со олово кај деца, кај кои концентрацијата на олово во крвта е над 45 µg/dL.
Le Mouvement Macedonien

Le Mouvement Macedonien (во превод ''Македонско движење'') е весник, кој излегувал во Париз на француски јазик од 5 април 1902 до 1903 година. Весникот излегува двапати во месецот - на 5 и 20, општо излегуваат 24 броја. Уредник е Симеон Радев, помаган од Владимир Робев, секретар на редакцијата. Весникот има за цел да го запознае француското и европското јавно мислење со македонското прашање и барањата на население во Македонија .
Ефор (1900 - 1901)

Ефор (француски: ''L'Effort,'' со поднаслов ''Лист на македонските револуционери)'' — весник на македонските студенти, излегувал во Женева, Швајцарија двапати месечно на француски јазик од 15 март 1900 до 15 мај 1901 година. Вкупно излегуваат 23 броја. Уредник е Симеон Радев, помогната од Владимир Робев. Весникот има за цел запознавање на европското јавно мислење со положбата на Македонија и Одринско во Османлиското Царство и со македонско-одринското ослободително движење. Финансиран е од Борис Сарафов. Според Владимир Руменов за весникот се потрошени повеќе од 15 000 лева.
Трастузумаб

Трастузумаб (заштитено име Херцептин) е моноклонално антитело кое интерферира со рецепторот за HER2/neu. Се користи во терапија на рак на дојка со зголемена експресија на белковината HER2.
1 Несакани ефекти
Некои од вообичаените несакани ефекти на трастузумаб се симптоми слични на грип (како што се треска, блага болка), гадење и дијареа.
Лука Циндриќ

Лука Циндриќ (|Luka Cindrić; р. во Огулин) — хрватски ракометар.
Со неговата височина од 1,85 метри и тежина од 90 килограми, првпат настапил во 2012 година со РК Карловац во хрватската Премиер Лига и учествувал на ЕХФ Челинг Купот во сезоната 2013/14. Во неговата прва сезона 2012/13 забележал 243 голови на 33 натпревари (од кои 38 како пенали) и станал најдобар стрелец. Во вториот дел на сезоната на 15 натпревари постигнал 131 гол. Во јануари 2014 година се преклучил на македонскиот клуб РК Металург, со кој стигнал до четвртфиналето во Лигата на шампиони 2013/14, како и го освоил македонското првенство во 2014 година.
Лука Циндриќ бил избран за настап на Светското младинско првенство 2013, на кое Хрватска завршила на четврто место. Во хрватската сениорска репрезентација настапил на 5 април 2014 година против Шведска. Оттогаш имал два репрезентативни настапи, на кои досега не постигнал гол.
Сарафови

Сарафови — истакнато македонско семејство кое дало придонес во македонското национално движење. Оваа фамилија потекнува од Гајтаниново и Либјахово. Петар Сарафов бил преродбенски учител, неговиот чичко Коста Сарафов и дедо му архимандритот Харитон Карпузов биле водачи на борбата против Цариградската патријаршија во Неврокопско и Серско. Петар Сарафов е еден од иницијаторите на народниот собор, одржан во 1869 година во село Гајтаниново, на кој била отфрлена власта на Цариградската патријаршија. Во 1873 година неговиот татко бил меѓу основачите на учителското друштво „Просветителство“. Петар Сарафов меѓу 1882-1884 година ја извршувал фукцијата егзархиски инспектор на сите училишта во источна Македонија . Неговиот татко заедно со архимандритот Харитон Карпузов - тогаш претседател на егзархиската општина во Сер во 1885 година биле уапсени од османлиските власти, под обвинение за револуционерна дејност. Петар Сарафов и Карпузов биле осудени на 16 години заточение во Мала Азија. Најпрво биле испратени во Смирна, а потоа биле преместени во градот Караман. Во 1887 година, преку Цариград избегале за Одеса, а потоа се преселиле во Софија. Во престолнината на бугарската држава, Петар се вработил во министерството за надворешни работи како преведувач. Петар се оженил со Смирна, ќерка на Харитон Карпузов.
Карпузов бил бил харизматичен и енергичен водач во црковните борби во Источна Македонија. Учествувал во народниот собор од 1869 година во село Гајтаниново, на којшто се отфрла јурисдикцијата на Цариградската патријаршија. Во периодот 1871-1873 бил претседател на Неврокопската егзархиска црковна општина. Во 1872 година е предложен за архијереј Неврокопската епархија, но кандидатурата не му е прифатена од сите месни дејци. Според македонските изтражувачи во периодот 1873-1874 поп Харитон е еден од главните агитатори на таканареченото унијатско движење за одвојување на македонските црковни општини од Бугарската егзархија, во засебна црква „да ја воскреснат Охридска архиепископија“ преку унијатството со Ватикан. Но тоа движење, очекувано, не успеало.
Деца на Смирна и Петар Сарафови се: Ангел Сарафов бил лекар и офицер, Крсто Сарафов е познат глумец , Злата Сарафовова била претседателката на Македонскиот женски сојуз , најпознат член на оваа фамилија е Борис Сарафов.
1 Галерија
Фиел

Фиел (|Viöl; |Fjolde; севернофризиски јазик: ''Fjåål'') — општина во округот Северна Фризија, во Шлезвиг-Холштајн, Германија. Општината е сместена на реката Арлау, околу 12 километри североисточно од Хузум и 30 километри југозападно од Фленсбург.
Општината претставува административно седиште на истоимената општинска заедница.
Јакуб Блашчиковски

Јакуб Блашчиковски (|Jakub Błaszczykowski; р. ) — полски фудбалер, играч од средниот ред на Висла Краков и на полската репрезентација.
Блашчиковски двапати бил избран за ''Најдобар фудбалер на годината во Полска'' во 2008 и 2010 година.
1 Кариера
Роден е во Турколаси близу Ченстохова и започнал да игра фудбал во екипата на Ракув Ченстохова во 1993 година. Како младинец играл и за Гурник Забже, а потоа и за КС Ченстохова каде го направил своето професионално деби во 2003.
По една сезона во овој клуб во која бил многу успешен, Блашчиковски бил купен од страна на Висла Краков, еден од гиганти во полскиот фудбал. Со нив го освоил полското првенство во сезоната 2004-2005 и бил еден од најдобрите фудбалери на клубот во двете сезони додека играл за Висла. Во 2007 година потпишал за германскиот Борусија Дортмунд. Со популарните ''милионери'' освоил две титули во Бундеслигата, еден Куп на Германија и два Суперкупа на Германија.
На 25 мај 2013, играл до 90-тата минута кога бил заменет од Јулијан Шибер во Финалето на Лигата на шампионите 2013-2014, во кое Борусија загубила од Бајерн Минхен со 2-1.
На 31 август и се приклучил на Фјорентина, на позајмица за сума од 1 милион евра, со право на откуп за 6 милиони евра. Дебитирал за Фјорентина во натпреварот од првенството против Џенова во победата со 1-0, влегувајќи како замена на местото на Борха Валеро. На 23 септември го постигнал првиот погодок во дресот на ''виола'' во победата со 2-0 над Болоња на домашен терен. Својата единствена сезоната во Фиренца ја завршил со 18 настапи и 2 гола во сите натпреварувања, по што се вратил во Германија.
На 1 август 2016, Блашчиковски му се приклучил на Волфсбург за сума од 5 милиони евра, потпишувајќи три годишен договор со клубот.
2 Титули
2.1 Висла Краков
*Полско првенство (1) : 2004–2005
2.2 Борусија Дортмунд
* Бундеслига (2) : 2010–2011, 2011–2012
* Куп на Германија (1) : 2011–2012
*Суперкуп на Германија (1) : 2013
* Лига на шампиони вице-шампионски медал : 2012–2013
Никола Боем

Никола Боем (|Nicola Boem; р. ) — италијански професионален друмски велосипедист, кој последно возел за професионалната континентална екипа .
Настапил на Џиро д’Италија 2014. Ја освоил десеттата етапа на Џиро д’Италија 2015 во соло-победа напаѓајќи ги другите членови на бегството.
1 Достигнувања
;2009
: 2. Џиро дел Белведере
: 5. Копа Сан Гео
;2010
: 1. Етапа 6 Џиро дела Вале д’Аоста
: 3. Трофео Франко Балестра
: 8. Џиро дел Белведере
;2011
: 1. Џиро дел Белведере
: 2. Трофео Франко Балестра
: 3. Краен пласман Џиро дел Венето
: 6. Трофео Едил Ц
;2012
: 2. Копа Сан Гео
: 2. Трофео Едил Ц
;2014
: 1. Етапа 6 Трка околу Данска
;2015
: 1. Етапа 10 Џиро д’Италија
;2017
: 1. Спринтерски пласман Трка Дубаи
1.1 Распоред на резултатите на големите трки
Голема трка, 2013, 2014, 2015, 2016, 2017
Џиро, 137, 128, 159, 139, 152
Тур, —, —, —, —, —
Вуелта, —, —, —, —, —
СО = се откажал; — = не учествувал
Македонска конференција (1912)

Македонската конференција или собир била организирана во трагичните денови за македонскиот народ во екот на Првата балканска војна, на 21 ноември
1912 година во Велес.
На собирот присуствувале: Петар Поп Арсов, Иван П. Јорданов, Ризо Ризов, Димитрија Чуповски, врховистот Крум Зографов во придружба на двајца врховистички претставници од Штипско и Кочанско, Алексо Мартулков и други.
Најпрво говорел Поп Арсов, а по него Димитрија Чуповски. Тој ги запознал присутните дека
поделбата на Македонија е решена од страна на сојузниците и отука побарал да се преземе
активност за самостојност на Македонија. Истовремено, предложил да се поднесе еден
меморандум до големите сили во кој ќе се изнесе барањето на македонскиот народ за
самостојна Македонија, како и да се испрати една делегација во Лондон, која пред големите
сили ќе агитирале за Автономна Македонија под протекторат на големите сили.
Меѓутоа, оваа концепција уште на самиот почеток наишла на остро спротивставување кај
врховистите. Крум Зуграфов заканувачки рекол: ''Јазиците ќе ви ги исечеме, само ако некој рече самостојна Македонија.'' Слично изјавиле и другите врховистички претставници:
Нема да дозволиме самостојна Македонија. На овој врховистички испад, Петар Поп Арсов
одговорил: секогаш сте биле гробари на Македонија и сега вие сте гробари нејзини.
Истапот на врховистите се случил во моментот кога Внатрешната организација повеќе не
суштествувала. Врховизмот веќе доживеал метаморфоза, а местото на врховизмот
било заменето со неоврховизмот, кој се вгнездил во конзервативната струја, на веќе
непостојната Внатрешната организација, предводена од Христо Матов. Водачите на десница
веќе јавно се рашетувале со бугарскиот престолонаследник Борис.